Symbol rozcestia O iných významoch výrazu *Strana zelených* pozri *Strana zelených (rozlišovacia stránka)*.
**Strana zelených** (iné názvy: **zelená strana**, **ekologická strana**, **environmentálna strana**, zjednodušene **zelení**) je politická strana ideologicky založená na princípoch zelenej politiky, resp. environmentalizmu.

Vznik a charakteristika
-----------------------

Zelené strany sú najmladšou straníckou rodinou, keďže vznikli v 70. rokoch 20. storočia, na parlamentnú úroveň prenikla v 80. rokoch a členmi vládnych koalícií sa stali od polovice 90. rokov v niektorých západoeurópskych a škandinávskych štátoch (Fínsko, Francúzsko, Nemecko, Taliansko, Belgicko a i.), obyčajne ako menší koaličný partner sociálnedemokratických strán.

V Európskom parlamente sú zelené strany združené vo frakcii Zelení / Európska slobodná aliancia (skratka Zelení/ESA; anglicky: The Greens/European Free Alliance). Frakcia sa zameriava na regionalizmus, proeurópsku a zelenú politiku, združuje ekologické, regionalistické a pirátske strany.

Zelená politika na Slovensku - prehľad strán
--------------------------------------------

Od roku 1990 postupne na Slovensku existovalo sedem politických strán, ktoré minimálne v názve deklarovali záujem o zelenú politiku. V roku 2019 boli aktívne dve (pozri tabuľku nižšie). Viaceré zo slovenských zelených strán sa nikdy nezúčastnili ani jedných celoštátnych volieb. SZ (1991) sa zúčastnila na voľbách do SNR či NR SR v rokoch 1992, 1994 (ako súčasť Spoločnej voľby), 1998 (ako súčasť SDK), 2002 a 2012 a na voľbách do Európskeho parlamentu v rokoch 2009 a 2014. SZS (2006) sa zúčastnila na voľbách do NR SR v roku 2016 a na voľbách do Európskeho parlamentu v roku 2019. SZ (1990) sa zúčastnila volieb do SNR v rokoch 1990 a 1992. Strana Zelení sa zúčastnila volieb do NR SR v roku 2012.

"Zelení" je obľúbená značka v politike, na Slovensku až inflačne využívaná. U nás Strana zelených vznikla v decembri 1989 ako federálna strana s viacerými vetvami. V roku 1990 samostatne kandidujúca slovenská vetva SZ získala šesť mandátov v SNR. V roku 1991 bola zaregistrovaná ako samostatná Strana zelených na Slovensku. V roku 1992 došlo k jej rozštiepeniu, "nie-nacionalisticky" orientované krídlo vystupovalo následne ako Strana zelených, zaregistrovalo sa ako Zelená liga a nakoniec sa zlúčilo s DS. V roku 1994 vznikla (a po pár rokoch zanikla) Slovenská zelená alternatíva ako "trójsky kôň" HZDS. SZS v koalícii s SDĽ, SDSS a AH sa vo voľbách 1994 dostala do parlamentu, podobne ako vo voľbách 1998 v rámci SDK. V ďalších parlamentných voľbách už bola SZS neúspešná alebo sa ich ani nezúčastnila.V roku 2006 zmenila názov na Strana zelených a odštiepila sa od nej frakcia, ktorá sa zaregistrovala pod názvom Strana zelenej alternatívy a neskôr sa premenovala na Stranu zelených Slovenska. V tom istom roku neaktívna Strana národnej prosperity zmenila názov na Zelení - strana národnej prosperity. V roku 2009 vznikla strana Zelená vlna, ktorá však nie je aktívna. V roku 2012 premenovaním strany AZEN vznikla (a v roku 2013 zanikla) strana Zelení - "trójsky kôň", ktorý mal odobrať hlasy Strane zelených v parlamentných voľbách.

Žiadna z týchto strán však už nemá blízko slovenskému občianskemu, environmentálnemu ani ochranárskemu hnutiu. 

### Prehľad zelených strán na Slovensku

Aktívne strany (ku 1.7.2019) sú vyznačené hrubou.

* Strana zelených – 9.2.1990 – 15.2.1993
* Zelení-Strana národnej prosperity – 3.3.1990 – 28.11.2017 *(1991 – 2006 ako Strana národnej prosperity)*
* **Strana zelených** – 21.10.1991 – súčasnosť *(1991 – 2006 ako Strana zelených na Slovensku)*
* Zelená liga – 18.5.1993 – 27.10.1993
* **Strana zelených Slovenska** – 21.8.2006 – súčasnosť *(8/9-2006 ako Strana zelenej alternatívy)*
* Zelená vlna – 12.10.2009 – 28.11.2017
* Zelení – 27.10.2009 – 26.2.2013 *(2009 – 2011 ako AZEN – Aliancia za Európu národov)*

  


|  |  |
| --- | --- |
|  | Aktívnapolitická strana |
|  | Politickástrana v likvidácii |
|  | Vznik SR |
|  | Voľby do NR SR |
|  | Voľby do EP |

Referencie
----------

1. ↑  Hloušek a Kopeček 2010, s. 83
2. ↑   *Our Priorities* [online]. Greens / EFA, [cit. 2019-07-12]. Dostupné online. (po anglicky)
3. ↑   *Register politických strán a politických hnutí* [online]. Ministerstvo vnútra Slovenskej republiky, [cit. 2019-07-12]. Dostupné online.

Literatúra
----------

* Hloušek, Vít; Kopeček, Lubomír (2010), *Politické strany : Původ, ideologie a transformace politických stran v západní a střední Evropě*, Praha: Grada, str. 83 – 104, ISBN  9788024731926,

Externé odkazy
--------------

* Global Greens – svetová organizácia strán zelených (po anglicky)

| * z
* d
* u
Strany zelených |
| --- |
| Afrika | 
* Benin
* Burkina Faso
* Guinea
* Guinea-Bissau
* Côte d'Ivoire
* Južná Afrika
* Kamerun
* Keňa
* Mali
* Maurícius
* Maroko
* Niger
* Nigéria
* Senegal
* Somálsko

 |
| Amerika | 
* Brazília
* Čile
* Dominikánska republika
* Kanada
* Kolumbia
* Mexiko
* Nikaragua
* Peru
* *Svätý Vincent a Grenadíny*
* USA

 |
| Ázia-Pacifik | 
* Austrália
* *Irán*
* *Izrael*
* Japonsko
* Mongolsko
* Nová Kaledónia
* Nový Zéland
* Nepál
* Papua - Nová Guinea
* Pakistan
* *Filipíny*
* Polynézia
* Kórejská republika
* Srí Lanka
* Taiwan
* Vanuatu

 |
| Európa(*EGP*, *FYEG*) | 
* *Albánsko*
* Bulharsko
* Cyprus
* Česko
* Dánsko
* Estónsko
* Flámsko
* Fínsko
* Francúzsko
* Grécko
* Gruzínsko
* Holandsko (Zelení)
* Zelená ľavica (Holandsko)
* Írsko
* *Island*
* Lotyšsko
* Luxembursko
* Maďarsko
* Malta
* *Moldavsko*
* Nemecko (Aliancia '90/Zelení)
* *Nemecko (ÖDP)*
* Nórsko
* Poľsko
* Portugalsko
* Rakúsko
* Rumunsko
* Rusko
* Spojené kráľovstvo (Anglicko a Wales)
* Spojené kráľovstvo (Škótsko)
* *Spojené kráľovstvo (Severné Írsko)*
* *Srbsko a Čierna hora*
* Slovensko
* Španielsko (Confederación de Los Verdes)
* *Španielsko (Federación de Los Verdes - Izquierda Verde)*
* Švédsko
* Švajčiarsko
* Taliansko
* Ukrajina
* Valónsko a Brusel

 |
| *Kurzíva* značí pozorovateľov alebo nečlenov Globálnych zelených. |